የስርዓት አገልጋይና የአፈና ሀይል ሳይሆን የሀገርን ድንበር ጠባቂ ሰራዊት ይኑረን የተባለውም በሶስቱም አገዛዞች ሰሚ አጥቶ ጦሩና ፖሊሱ ለገዢዎች የጭቆና መሳሪያ ሆኖ ቀጥሏል።ባለፉት ሁለት ስርዓቶች የጦሩን ይዘት ዛሬ ካለውም በስፋት ይለያል። ያለፉት የገዢዎች ታዛዥ ሆኑ ብንልም እንደዛሬው የአንድ በሄረሰብን የበላይነትን የሚያንጸባርቁ ጦሮች አልነበሩም። አሁን በወያኔ ግን ጦሩ በአብላጫው በትግራይ ጀኒራሎችና መኮንኖች የተያዘ የአንድ ድርጅትና በሄረሰብ የበላይነት የሰፈነበት ነው። ህዝብን በማፈንም ሚናው ከቶም የማይናቅ መሆኑና ለዘረኛው ስርዓት ሙሉ በሙሉ የቆመ ሀይል መሆኑን እንገነዘባለን። በወያኔ ስር ያለውን የአፈና ሀይል የኢትዮጵያ ጦር ወይም ሀይል ብሎ መጥራቱ የሚያምና የሚጎረብጥ ጉዳይ ነው። በዚህ በኩል ከጥንት ጀምሮ የኢትዮጵያ ሕዝብ የራሱ የሚለው መንግስት ምርጦ ባለማቋቋሙ አገዛዞችና ህዝብ ለየቅል ሆነው ባጅተዋል። ይህን ያልተረዱ ክፍሎች አሁንም ቢሆን ወያኔ ሊያደናግር ሀገር ወዳድ ሀይል ወይም ለሀገር ተቆርቋሪ መስሎ ለመገኘት ሲውገረገር ዋና ደጋፊ ሆነው ራሳቸውን ያስገምታሉ። የወያኔን የ ህዳሴ ግድብ ቧልትና ደጋፊዎቹን ያጢኗል! የወያኔን ወረራ በሶማሊያ ይገነዘቧል! ተልዕኮው ግንባታ ወይም ሰላም ሳይሆን ሌላ ነው። ጉዳይ አስፈጻሚነቱ ለሀገር ሳይሆን ለባዕድ ነው።
